Document ID: 31994R1016

NEUVOSTON ASETUS (EY) N:o 1016/94,
annettu 26 päivänä huhtikuuta 1994,
Kreikasta peräisin olevien tiettyjen tuoreiden hedelmien ja vihannesten kuljetusta koskevista erityistoimenpiteistä annetun asetuksen (ETY) N:o 3438/92 muuttamisesta niiden soveltamisajan osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan 2 kohdan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksessa (ETY) N:o 3438/92(3) säädetään Kreikasta peräisin olevien tiettyjen tuoreiden hedelmien ja vihannesten kuljetusta koskevista erityistoimenpiteistä vuonna 1992 ja 1993 tapahtuvien toimitusten osalta muihin jäsenvaltioihin kuin Italiaan, Espanjaan ja Portugaliin, ja
entisen Jugoslavian alueella vallitsevan sotatilanteen jatkumisen vuoksi olisi jatkettava näitä väliaikaisia tukitoimenpiteitä enintään yhden vuoden ajan niiden toimijoiden osalta, joita näiden alueiden kiertäminen koskee,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3438/92 2 artiklan 1 kohdassa ilmaisu "vuosina 1992 ja 1993" ilmaisulla "vuosina 1992, 1993 ja 1994".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1994.

Labels: 8
3
17
18